## dachser_inteligent_logistics

Tlačová správa V Bratislave, 24. 1. 2021

# **Od odpadu k peniazom**

**Reťazec zameraný na zhodnocovanie recyklovateľného odpadu –  to je to, čo vytvorili mladí ľudia v Zambii v rámci svojho projektu Trash4Cash. Vďaka nemecko-zambijskému programu výmeny mládeže pre stážistov DACHSER sa zambijský tím naučil veľa o nemeckých recyklačných skladoch a vrátil sa domov pripravený premeniť odpad na peniaze. DACHSER podporil vytvorenie recyklačného systému spolu s medzinárodnou organizáciou na pomoc deťom terre des hommes.**

V Livingstone v Zambii je sedem hodín ráno. Theresa chodí od domu k domu a vysvetľuje ľuďom vo svojom okolí, ako funguje systém triedenia a recyklácie odpadu Trash4Cash. Obyvatelia odovzdávajú mladej žene vyseparované recyklovateľné odpady, napríklad PET fľaše, a ona ich zváži. Čím viac recyklovateľného odpadu naváži, tým viac peňazí domácnosti dostanú. Projekt sa už stal pre mnohých ľudí ďalším zdrojom príjmu, čo vysvetľuje, prečo sa zvesti o ňom rýchlo šíra. Keď tím Trash4cash odpad vyzbiera a zhutní, predá ho spoločnosti, ktorá ho spracuje. Zisk umožňuje tímu podporovať svoju komunitu a financovať ďalšie iniciatívy.

### **Vytvorenie služby Trash4Cash**

Theresa je jednou z 15 zberačov pracujúcich pre Trash4Cash -  recyklačný systém zavedený kolektívom mladých ľudí v Zambii. Finančnú a koncepčnú podporu im poskytli DACHSER, humanitárna organizácia terre des hommes a správa mesta Livingstone. Ako mladí ľudia prišli na tento nápad? *„V rámci nemecko-zambijskej mládežníckej výmeny sme navštívili niekoľko recyklačných skladov, kde sme sa oboznámili s viacerými spôsobmi recyklácie. Keď sme sa vrátili domov do Zambie, pomysleli sme si, že by sme to mohli urobiť aj my,“* vysvetľuje Jacqueline Shamanga, jedna z iniciátoriek.

Spolu s organizáciou terre des hommes sa DACHSER zasadzuje za záujmy detí a mladých dospelých od roku 2005. Ďalším príkladom angažovanosti poskytovateľa logistických služieb v sociálnej oblasti je program „Young Professionals“, určený pre stážistov. Vychádzajúc z cieľov OSN v oblasti trvalo udržateľného rozvoja  zameraných na „Udržateľné mestá a komunity“, sa mladí odborníci z DACHSER dva roky zaoberali témou udržateľnosti. Jedným z projektov, ktoré vzišli z tejto aktivity, je Trash4Cash.

### **Čistá voda, zdraví ľudia**

Triedenie odpadu zohráva kľúčovú úlohu aj v oblasti verejného zdravia v Zambii. „Keď som bol mladý, trpel som chorobou nazývanou schistosomóza, ktorú spôsobuje pitie kontaminovanej vody,“ hovorí Levy Muwana. „Môj príbeh nie je v žiadnom prípade ojedinelý. V mojej komunite trpí mnoho detí chorobami, ktoré pramenia z nesprávneho zaobchádzania s odpadom.“ Preto považuje projekt Trash4Cash za dôležitý. „Spája v sebe podnikateľského ducha a iniciatívu s environmentálnymi aktivitami,“ hovorí Muwana.

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 pobočkách po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: martin.stiglinc@dachser.com

www.dachser.sk